polyglot-tagger/wikipedia-language-snippets-filtered huggingface dataset:
Бирдиктүү мамлекетүүлүктүн түзүлүшүнүн алгачкы этаптарында турган күч-кубатуу наймандар көчмөн түрк- монгол элдеринин бирикмеси катары белгилүү болгон этностук аталыш монгол-бурят тилдеринде «сегиз» санын түшүндүрөт.
Бул уруунун өкүлдөрү Кадамжай, Ноокат, Карасуу, Чоңалай, Баткен, Өзгөн, Сузак, Араван, Өзбекстандын Вуадил, Наманган, Анжиян, Тажикстандын Жергетал, Мургаб, Шаартуз, Нау, Пролетар жана башка аймактарын эзелтеден мекендеп келишет.
Негизги уруктары: зирек найман,көн найман,кара найман, туума тукум, шыргоо, чандеки, куран найман, үркүнчү, босторгой, мырза найман, көкө найман, кожо найман, бөө найман, кийик найман, беш найман, өтөй найман, базар балдар жана башкалар.
1969-жылы Ош мамлекеттик педагогикалык институтун бүтүргөндөн кийин Аксы райондук «Жаңы турмуш» гезитинде адабий кызматкер, жооптуу катчы, редактордун орунбасары болуп иштеп, 1972-жылы комсомолдун Жаңы-Жол райкомунун катчысы болуп шайланган.
1966-жылдан баштап ырлары, аңгемелери, публицистикалык чыгармалары, очерктери республикалык басылмаларда жарыяланып, 2004-жылы «Сапарга чыгуу» аттуу көркөм публицистика жана ырлар жыйнагы жарык көргөн.
Бир нече жолу Кыргыз ССР Журналисттер союзунун катчылыгынын жана башкармалыгынын мүчөлүгүнө шайланып, Ош, Жалал-Абад облустук Журналисттер уюмунун башкармасынын төрагасы болуп келген.
Институтту 1958-жылы аяктап келип, кайрадан уюшулган Тянь-Шань облустук ]луу драма театрына (азыркы Нарын облустук М.Рыскулов атындагы академиялык музыкалуу драма театры) башкы режиссер болуп дайындалат.
Жакиевдин “Алтын аяк”, М.Каорунун “Уурдалган өмүр”, Ч.Айтматовдун “Саманчынын жолу”, М.Тойбаевдин “Жаңы келин”, Ж.Садыковдун “Жукеев-Пудовкин” сыяктуу чыгармаларынын негизинде коюлган атактуу спектаклдер.
Айрыкча М.Назаралиевдин ”Абийир кечирбейт”, “Акылдан азап”, “Саманчынын жолу” спектаклдери кыргыз маданиятынын хорестоматиясына айланган, улуттук сахна өнөрүнүн бийиктигин аныктаган, өз доорундагы, өз мезгилиндеги легендарлуу оюндар болгон.
1965-жылы Москва шаарында өткөн Кыргыз мамилекеттик драма театрынын чыгармачылык отчетуна кирген төрт чыгарманын экөө М.Назаралиевдин ”Абийир кечирбейт”, “Саманчынын жолу” спектаклдери эле.
Тилекке каршы М.Назаралиедин 1960-жылдары кыргыз театрында жараткан кайталангыс ийгиликтери көрө албастыктын, көптөгөн интригалардын жана чыгармачылыкка тиешеси жок ар кандай шылтоолордун айынан тийиштүү баасын ала албай, режиссер 1971-жылы кайрадан Нарын музыкалуу драма театрына кетүүгө аргасыз болот.
Албетте, бул театрда М.Назарлиев Кыргыз мамлекеттик драма театрындагы ийгилигин кайталай албаса дагы, жаңыдан уюшулган жаш коллективдин чыгармачылык жактан жетилүүсүнө, сахна чеберчиилигинин өсүүсүнө, аябагандай зор салым кошкон.
Байыркы Кытайдагы «Чжоушу» жыл баяндарында төмөндөгүдөй маанидеги уламыштар айтылат: «.түрктөрдүн ата-бабалары хуннулардан түндүгүрөөк жерде жайгашышкан Со мамлекетинен келип чыгат. Алардын жетекчиси Апангпу дегендин он жети бир тууганы болуптур. Алардын ичинен Ичинишиту деген шаман иниси төрт уулдуу болот. Анын Үч уулу эл башкаруучу болуп, бир туугандардын эң кенжеси «Тюкю» деген наам алат.
Түрк тилиндеги негизги бөтөнчөлүктөр: үндүү тыбыштар таңдай жана эрин күүсү боюнча ээрчишет; ассимиляцияланат, сөз жасоо жана сөз өзгөртүү агглютинация жолу менен ишке ашат; род категориясы жок, предлог ордуна жандоочтор қолдонулат; сүйлөмдө же сөз айкашында аныктооч аныкталгычтан мурда келет.
Ошондой эле түрк элинин көрүнүктүү жазуучусу, агартуу айдыңында эмгеги сиңген мамлекеттик ишмер, дүйнөлүк деңгээлдеги залкар ойчул Нежип Фазыл менен таанышат, анын сабактарына катышып, «Улуу Чыгыш» журналын жана анын чыгармаларын калтырбай окуйт.
Осман Нури Топбаш таалим алган бул окуу жай Осмон дөөлөтүнүн улуу соңку чынарларынан саналган М. Желаледдин Өктен, Махир Из сыяктуу устаттар, Батыштан билим алган Нуреддин Топчу сыяктуу ойчулдар таалим берген мыкты мектептердин бири болгон.
Имам Хатип орто мектебин окуп жүргөн жылдарда М. Зекаи Конрапа, Яман Деде , Ахмет Давутоглу, Махмуд Байрам, Али Рыза Сааман өңдүү дасыккан устаздардан жекече билим алган.
Чыгаан жазуучу жана диний агартуучу Осман Нури Топбаш ар кайсы өлкөлөрдөн түшкөн сунуштардын жана чакыруулардын негизинде ошол өлкөлөргө барып конференция, семинарларды өткөрүп, асыл ой-пикирлерин бөлүшүп жана мунун баарын адамзатка кызмат кылуу ниетинде атуулдук жана мусулмандык парзы катары аткарып келет.
Анын жана жакын тилектештеринин камкор сезимдери жана күжүрмөн аракеттеринин натыйжасында курулган фонд бүт дүйнөгө кучак жайып, бүгүнкү күндө түрк тилдүү мамлекеттер жана Африка баш болгон башка өлкөлөрдөн келген жаштарга материалдык жана рухий өңүттөн колдоо көрсөтүп, жаштардын заманбап шартта татыктуу билим алышына жардам берип келе жатат.
орус-кытай , орус- англис келишимдеринин натыйжасында кыргыздар Ферганадан Памыр тоолоруна, андан Чыгыш Түркстан тарапка көчүп жүрчү көп кылымдык салттуу жолунан, эң негизгиси - кеңири жайлоолорунан, өз ара катышуудан ажырап калышкан.
Айрым тарыхый маалыматтарга караганда, кыргыздар Ооганистандын түндүгүндөгү чыгыш өрөөндөрүндө, Хазре- ти-Имам-Сахибдин түштүк жактарында жана Кичи Памирдин Лян- гар, Бозай-Күмбөз, Жүз-Каз деген жерлерин байырлашат.
аягында тейиттер кар аз түшчү Ыраң-Көл жана Кичи Памирге жайланышып, кесектер болсо Чоң Памирди, Аличурду мекендеген, алардын ортосунда анчалык көп эмес кыпчак уруусунун түтүндөрү жайгашкан.
Замандаштардын жана чет өлкөлүк саякатчылардын, изилдөөчүлөрдүн айтымдардында Рахманкул хан табийгаттан сергек акылдуу, алысты көрө билген, эл камын ойлогон, ооган Памырындагы башка калктардын арасында да чоң кадыр-баркы бар инсан, эл башчысы болгон.
Рахманкул хан жетектеген Кичи Памырдык кыргыздардын бир бөлүгү Кара- Корум тоо кыркалары аркылуу эки жумага созулган көчүүнүн натыйжасында Пакистанга караштуу Рилгет өрөөнүнө келип отурук- ташышкан.
Албетте, бүтүндөй элди ата-бабалары жашаган жерден табийгаты, тили, дини бөтөн жерге зордоп көчүрүп кетүүнүн зарылчылыгы бар болгонбу, бул маселеге тарых өзүнүн баасын берет.
Мамлекетте экономикасынын бардык тармактарын, мамлекетти башкаруу системасын, элге билим берүү системасын, саламаттык сактоону, каржылоо жана банк системасын, тартип сактоо системасын жана куралдуу күчтөрдү жаңыдан түзүү иштерин, эл аралык мамилерди жолго коюу маселесин, айтор, эгемен Кыргызстан дуушар болгондой толгон-токой проблемаларды тез арада токтоосуз чечүү зарылдыгы келип чыгат.
Ал өз мекендештерин мурда аларга эч качан мүнөздүү болбогон нерселерди жасоого чакырган жана ошондой болушуна талыкпас мээнети менен жетишкен: адегенде өз шаарын тазалоо жана андан ары дайыма таза кармоо; өз кошуналары, мекендештери менен чырдашпай, өз ара түшүнүшүп дайыма ынтымакта жашоо; ар ким өз милдетин, өз жумушун так жана өз убагында аткаруусу д.у.
Эгемендикти алган учурда ар бир жанга киреше 400 АКШ долларына жетпесе, азыр бул киреше –85 миң доллардан ашат (салыштыргыла: бул цифра Америка Кошмо Штаттарында - 56 миңден ашык$, Германия Федеративдүү Республикасында - 47000 $).
Ли Куан Ю 30 жыл баш министр кызматында, 7 жыл өкмөттүн устаты кызматында иштегенден кийин жаштарга орун бериш үчүн толук эс алууга чыгып кеткен.1996-жылдын мартында Ли Куан Юнун жүрөгүнө операция жасалган.2015-жылдын 5-февралында года 91 жаштагы Ли Куан Ю пневмония болуп ооруканага жатып, өпкөсүнө жасалма вентиляция жасалып турат.
Өзүнүн саясий кредосу тууралуу Ли Куан Ю минтип жазат: “Биз Улуу британия калтырган артыкчылыктарды - англис тилин, юридикалык системаны, партиялык кызыкчылыктардан жогору турган администрацияны - пайдаландык. Биз социалдык мамлекетке мүнөздүү болгон методдорду пайдалануудан качтык, анткени теңдемечиликтин натыйжасында “британдык” улуу эл ортосаар эл болуп калганын көрдүк.
Англиянын мурдагы баш министри, англиялык экономиканы көтөрүүдө кыйшаюусуз позицияны ээлегендиги үчүн “темир леди” атанган Маргарет Тэтчер өз кезегинде, «бир кезде Сингапур Улуу Британиядан үйрөнгөн болсо, азыр биз Сингапурдан сабак алуудабыз» деп айткан.
Тэтчер Ли Куан Юнун инсандыгы тууралуу минтип айтканы да белгилүү: «Мен премьер-министр кезимде Ли Куан Юнун ар бир сөзүн окуп жана талдап турдум. Ал пропагандисттик туманды таратып, учурдун проблемалары жана аларды чечүүнүн жолдору тууралуу өз көз карашын укмуштай ачык айтуучу. Ал бир да жаңылган жок».
Коррупцияны кандай методдор менен жеңгендиги тууралуу суроого Ли Куан Юнун берген жообу жалпыга кеңири белгилүү: “Ишти кыйышпас үч досуңузду түрмөгө отургузуудан баштаңыз. Эмнеге отурганын Сиз билесиз, эмнеге отурганын алар да билишет.” Бул жерде көрүнүп тургандай, коррупцияны жеңүү үчүн баарыдан мурда, темирдей бекем эрк керек.
2012-жылдын июнь-июль айларында Кыргызстандын Ош областындагы Чон-Алай районунун Кашка-Суу айылынан мен, Игамкулов Давут Учубекович аралыгы бир кылымга жакын ажырап калган туугандарымдан атайын барып кабар алып, Туркияда бир ай журуп келдим.
Убагында Манас бабабыз узулгонду улаган, чачылганды чогулткан болсо, ушул кундо бабабыз Эр Манастын эрдигин азыркы президентибиз Алмазбек Шаршенович Атамбаев да кайталап кыргыз эли учун тарыхый миссияны аткарат деген Туркиялык кыргыз боордошторумдун чон ишеничи менен суранычтарын билдирип кайрылып отурам.
Тагыраак айтканда, Өзбекстандын азыркы Анжиян, Фергана, Наманган, Бухара, Самаркан, Сырдарыя, Навойи, Жиззак, Ташкент чөлкөмдөрү, Каракалпакстан кыргыз урууларынын эзелтеден көчүп-конуп жүргөн, чарбалык-экономикалык мааниси бар, кыргыздардын согуштук-саясий таасири күчтүү аймактардан болгондугу тарыхый жазма булактарда, илимий адабияттарда чагылдырылып келет.
Совет доорундагы, андан соңку Өзбекстан көз каранды эмес республикасындагы жүргүзүлгөн ар бир «эл каттоолордо» кыргыздардын саны мурдагы расмий маалыматтарга салыштырмалуу улам азайып келгендиги баарыбызга маалым.
Мындан сырткары, кыргыз этносунун бул аймактардагы санынын кыскарышы табигый, социалдык-экономикалык шарт, жайыттардын кыскарышы, кыргыздардын бир бөлүгүнүн отурукташууга өтүүсү, 20-к.
Бүгүнкү күндө Өзбекстандагы кыргыздардын өнүгүү жолу башкача айтканда руханий дүйнөсү, каада-салты, тили, жашоо шартына жараша өзгөрүүлөргө дуушар болуп, орун-очок алган региондордун айрым, табигый жана башка өзгөчөлүктөрүнө ылайык негизинен 3 багытка ооп бара жаткандыгын байкоого болот.
Өзбекстандын Кыргызстанга чектеш Фергана өрөөнүндөгү Анжиян областына караштуу Коргон-Төбө, Жалал- Кудук, Кожо-Абад, Булак-Башы, Айым, Мархамат жана башка райондорунда кыргыздар эзелтеден чогуу жашап келишет.
Фергана өрөөнүнүн Өзбекстан тарабында, тагыраак айтканда, жогоруда аты аталган чөлкөмдөрдө жашаган кыргыздар Кыргызстан менен этностук-маданий, чарбалык-экономикалык, тууган-туушкандык карым- катнаштары кеңири болгондуктан толук этностук өзгөчөлүктөрүн сактап келишүүдө.
Ал эми Ташкент, Сыр-Дарыя областындагы кыргыздардын басымдуу бөлүгү казактарга чектеш, аралаш жашашкандыктан, көпчүлүгү казак мектептеринен билим алышкандыктарынан улам, ал жердеги кыргыздарга казактардын руханий дүйнөсү, каада-салты өз таасирин тийгизүүдө.
Кыргыз-кыпчактардын бир бөлүгү Кыргыз Республикасынын Ош, Баткен, Жалалабад, Чүй областарында, Тажикстандын Каратегин, Мургаб, Афганистандын түндүк-батыш аймактарында, Кытай Эл Республикасынын Шинжаң Автономиялуу округунда жашап келишет.
Бул аймактын ыңгайлуу табигый шарты, кенен жайыттары, отурукташкан, жарым көчмөн башка элдер менен соода-сатык алакалары үчүн кыргыздар Жети-Суу, Аулие-Ата, Талас, Кашкар, Алай, Каратегин, Кашка-Дарыя жана башка жерлерден көчүп келүүсү 20-к.
биринчи чейрегине чейин уланган Мындан сырткары, Россия империясынын Цин Кытайы менен чек ара маселелерин тактоосу кыргыздардын Чыгыш Түркстандан жана башка жерлерден Фергана жана башка аймактарга жылдык салттуу көчүүсүнө терс таасирин тийгизген.
Көпчүлүк ыңгайлуу жерлер пахта, жана башка айыл чарба талааларына айлантылган, сууга, жайытка ыңгайлуу жерлер Россия империясынын түпкүрүнөн көчүрүлгөн орус, украин жана башка келгин дыйкандарга таратылып берүүсү да жайыттардын, кыштоолордун кыскарышына алып келген; бул процесс да кыргыздардын бир бөлүгүнүн отурукташуусуна шарт түзгөн.
«Сарт» - санскрит тилинде «соодагер» маанисин туюнтуп, көчмөн түрк элдери тарабынан отурукташкан, жер иштетишкен түрк-иран тилдүү калкка берилген энчилүү ат экендиги илимде эбак белгилүү.
Фергана өрөөнүнүн Өзбекстанга караштуу бөлүгүндө жайгашкан Анжиян, Наманган, Фергана облустарынын административдик-аймактык курамдарына кирген кыргыздар жана алардын уруулук курамы жөнүндө маалыматтарга токтолсок: Анжиян облусунун аймагында кыргыздын кыпчак, каңды, бостон, мундуз, кыдырша, найман, кара багыш, мунгуш, бөрү, баргы, тейит, төбөй, кытай, багыш урууларынын өкүлдөрү мекендешет.
Фергана өрөөнүнүдөгү кыргыз урууларынын өкүлдөрүнүн негизги бөлүгүн кыргыздын кыпчак уруусу түзөт: омонок, кожомшүкүр, кармыш, актачы, жаманак, жарты баш, кызыл аяк, тору айгыр, ак бото.
Соңку мезгилдерге чейин байыркы дин шаманизмди тутунуп келген Борбордук Азияда жана Сибирде жашаган түрк элдеринин чыгармаларында Байтерек биздин эпостогуга салыштырганда байыркы белгилерин толук сак- тай алган Якут олонхолорунда ушундай эле дарак адамдарды ар кандай кырсыктан сактоочу гана эмес, алардын түпкү энеси да болуп саналат.
Жамансариевдин чыгармачылыгы Улуу Ата Мекендик согуш мезгилинде башталып, алгачкы «Ушул жыл», «Мекенди сүйүү» деген ырлары «Ысык-Көл правдасы» гезитине 1942-жылы жарыяланган.
Беназир кичине кезинде Леди Женнис айымдын бала бакчасында тарбияланган андан сон Карачидеги Иисус жана Мариянын аялдардын католикалык мектептеринде, Равальпиндидеги Сретения мектебинде билим алып, 15 жашында орто боюнча экзамендерди тапшырган .
Карачи шаарында торолгон , Атасы Пакистандык, энеси Курд улутунан Иранда торолгор Уй-булонун эн улуусуболгон , энесинин ата_бабалары Индиянын Синд провинциясын башкарган , Чон атасы Шак Наваз Бхутто жана атасы Зульфикор Али Хан Бхутто Пакистандын окмотун башкарган, Зульфикор Али Бхутто Европадан билим алган жана кызык дагы Европа маданиятын негизинде тарбияланган,
Граждандык коргонуунун райондук штабынын начальниги, Ысык-Көл облустук социалдык камсыздандыруу башкармалыгынын башкы текшерүүчү-инспектору, комсомолдун баштапкы уюмунун катчысы кызматтарында иштеген.
1971-жылы облустун «Ысык-Көл правдасы» гезитинин кабарчысы, ошол эле жылы Пржевальск педагогикалык институтунун орус тили жана адабияты факультетине өтүп, үч жылдан кийин СССРдин 50 жылдыгы атындагы Кыргыз мамлекеттик университетинин журналистика факультетине кабыл алынып, 1982-жылы аяктаган.
1993-жылга чейин Тоң райондук «Эмгекчил», Түп райондук «Эл үнү», кийин «Жети-Өгүз жаңылыгы», Ысык-Көл облустук «Ала-Тоо таңы» гезиттеринде бөлүм башчы, жооптуу катчы кызматтарында иштеген.
1993-жылдан тартып республикалык «Кыргыз руху», «Заман Кыргызстан», «Дил», 2003-жылдан «Кыргыз Туусу» гезитинин Ысык-Көл облусу боюнча өз кабарчысы болуп эмгектенип келет.
Кыргыз ССРинин Жазуучулар союзунун Ысык-Көл облусу боюнча жооптуу катчысы болуп иштеген мезгилинде жаш калемгерлердин «Тескей күүлөрү», «Каркыра», Каракол шаарындагы Касым Тыныстанов атындагы Ысык-Көл мамлекеттик университетинин алдында «Закым» адабий ийримдерин уюштуруп жетектеген.
1996-жылы Кыргыз мамлекеттик университетинин кыргыз филология факультетин аяктагандан кийин эмгек жолун балдардын «Жеткинчек» республикалык гезитинин адабият жана искусство бөлүмүнүн редактору болуп иштөөдөн баштаган.
Бирок архитектура менен көркөм искусствонун көпчүлүк бөлүгү (мисалы, турмуш-тиричилик буюмдары – эмерек, кийим, идиш-аяк жана башкалар) живопись, графика, скульпторлуктан түптамырынан бери айырмаланат.
К. с. и-сунун предметтик дүйнөнү тикеден-тике кабылдоосунан бир гана аларга таандык эстетикалык сапаттардын бир нече катарлары келип чыгат: алар – чыныгы турмушту кандай жандуу туюндурса, ошондой чагылдыра билүү мүмкүнчүлүгү, кубулуштардын бир нече катарын бир убакта жанаша жашоодо көрсөтүү, адамдын жекече сырт көрүнүшүн жогорку чектеги тактыкта сүрөткө тартып калуу жана башкалар.
Ошентсе да К. с. и. окуянын өнүгүүсүн ошол мезгилге ылайык көрсөтөт албайт, бирок бул аны ар кандай идеяларды, ойлорду, татаал түйшүк­төнүүнү, турмуштук коллизияларды чагылдыра албайт дегендикке жатпайт.
К. с. и-сунун ар кандай түрлө­рүндө бул көркөм каражаттар ар кандай деңгээлде жана катышта колдонулат (мисалы, скульпторлук предметтин көлөмдүү, пластикалык сапаттарын берет; сүрөт анын көмөкчү каражаты катары кызмат кылат; ал эми түс негизги ролду ойнобойт, скульпторлук эле өз объекттеринин түстүк мүнөздө­мөсүнө анча көңүл бурбайт).
Графика менен живопистин негизин сүрөт түзөт, бирок ал ар кандай сапаттык мааниде колдонулат, мисалы, графикада, эреже катары, сүрөт тикелей жана «жылаңач» катышат, ал эми живописте ал сүрөт толуп жаткан нерсенин түстүү кооз мүнөздөмөсүнө куюлушуп кошулуп кетет.
К. с. и-сунун түрлөрүнүн тарыхый өнүгүү процессинде кээ бир көркөм каражаттарды пайдалануу ченеми жана мүнөзү өзгөрөт, бир эле түрдүн ичинде алар ар башкача болуп өзгөрүшөт (мисалы, графикалык сүрөттөөлөр аз же көп деңгээлде жарык шаңынын бир түстөн экинчи түскө ырааттуу өтүшүн же чет сызыктарды ачык көрсөтө алышат, жана башкалар).
Реалисттик К. с. и. бардык учурда материалдык предметтердин учурдагы чыныгы объективдүү мыйзам ченемдүүлүктөрүн чагылдырууга умтулат жана ошону менен бирге бул предметтерди пассивдүү көчүрмө­лөөдөн качат, бүт каражаттарын сүрөтчүнүн идеясы менен бирдикте предметтердеги эң негизги нерселерди баса белгилөөгө, аларга өзгөчө көңүл бурдурууга жумшайт.
2010-жылдын декабрында атасы Роберт Максимович Цой экинчи жолу үйлөнгөн; өзүнүн биринчи интервьюсунда клуб менен иштешерин, музыка жазып жана дизайнер жасалгалоочу болуп иштеп жатканын айткан.
Наталья Эмильевна Разлогова - Виктор Цойдун акыркы сүйүүсү, кинотаанучу жана котормочу, белгилүү кинотаануучу Кирилл Разлоговдун карындашы, Цойдун өлүмүнөн кийин Евгений Додолевке турмушка чыккан жана АКШга кетип калган, анын күйөөсү менен эки баласы бар, аны Цой жөнүндөгү документалдык тасмалардан көрсө болот - «Солнечные дни» , «Еловая субмарина: Виктор Цой. Дети минут» , «Жизнь как кино» .
Жазында рок-клуб фестивалында чыгып, ал жерден «Кино» лауреаттык наам алат, фестивалды ачкан «Я объявляю свой дом безъядерной зоной» ыры, 1984-жылкы фестивалдын антиаскердик темадагы мыкты ыры деп таанылат.
Тез эле «Кино» өзүлөрүнүн биринчи электиркалык концерти менен рок-клуб фестивалында чыгышкан, баардык композициялар драм-машинанын коштоосунда жүргөн, «Когда-то ты был битником» аткарылып жатканда сценанын артынан БГ, Майк жана Панкер гитарасы менен секирип чыгышкан.
Чындыкка ылайыктуу расмий версияга ылайык, Виктор Цой айдап баратып уктап калган, ошондон улам анын ачык-боз түстөгү «Москвич-2141» унаасы, каршы тилкеге чыгып «Икарус-280» автобусу менен кагылышкан.
Күзүндө Зоопарк тобунун барабанчысы менен бирге, «Кино» Кусковдун студиясында бир нече ыр жаздырышат, алардын арасында «Неизвестные песни Виктора Цоя» топтомосунун курамына кирген «Весна» жана «Последний герой» ырлары дагы болгон.
1970-жылдардын аягында жана 1980-жылдардын башында «Пилигримы» группасынан Алексей Рыбин менен «Палата 6» группасында бас-гитарада ойноп жүргөн Виктор Цойдун ортосунда тыгыз байланыш түзүлөт.
Анын башкы тармактары: транспорттук машина куруу жана электроника өнөр-жай; кыймылдаткыч жана турбина, металл иштетүүчү станок жана аспаптар, тоо-кен, айыл-чарба, муздаткыч, химиялык, медициналык жабдуулар ж. б.
кеме куруу боюнча жалпы дүйнөлүк заказдын 38,9%ин алган (тоннажы боюнча; Корей Республикасынын негизги атаандашы Кытайдыкы 37,2%ти түзгөн); продукциясынын экспорттук наркы 2008-ж.
Корей Республикасынын жарым өткөргүчтөрдү ; компьютердин тез эске тутуу модулун , анын ичинде видео-карта процессор чиптери үчүн микросхемалар, катуу диск ; СК-дисплей ; СК жана плазма телевизорлорун; , , 3, стандартындагы тез телефондорду; ноутбук, принтер жана көп функциялуу түзүлмөлөрдү ; телефония жана 3-, 4-муундагы зымсыз байланыш тармактары үчүн жабдуу чыгаруу боюнча дүйнөдө алдыңкы орундардын бирин ээлейт.
Роботтехникасын , тиричилик электр приборлорун (муздаткыч, микротолкун мештери, кир жуугуч машина, кондиционер, чаң соргуч ж. б.) чыгаруу боюнча дүйнөдө алдыңкы орунда; белгилүү компаниялары: « », « », « » ж. б.
материалдардан (керектүү маалыматтарды, мисалы, аба ырайын, валюта курсун ж. б. берип туруучу цифралуу электрондук приборлору кошо) тигилген салыштырмалуу кымбат атайын касиетке ээ цифралуу кийимдердин да мааниси зор.
Шалынын вегетациялык мезгили муссондук жаан-чачындуу мезгилге туура келгендиктен, шалы палдары сууга толгуча, июлдун ортосуна чейин ал жерлерге арпа, буудай, ошондой эле жашылча өстүрүп алышат.
КРдин үлүшүнө дүйнөлүк иштеп чыгаруу өнөр-жай продукциясынын 3,3%и , анын ичинде кеме куруу продукциясынын 1/3 ине жакыны, жарым өткөргүч өндүрүшүнүн 14%и, дүйнөлүк болот эритүүнүн 4%ке жакыны туура келет.
Өлкөнүн экономикасынын 20-кылымдын 2-жарымы — 21-кылымда тез өнүгүүсүнө ИДПнин өсүүсүнүн 1/2 ине жакынын камсыз кылган мамлекеттик жана жеке капиталдык салымдын динамикалык өнүгүүсү өбөлгө түздү.
Корей Республикасынын компанияларынын чет өлкөлөрдө топтолгон инвестицияларынын суммасы 27,6 млрд долларды түзөт ; анын 29,2%и Кытайдын, 15,7%и АКШнын, 9,2%и Вьетнамдын экономикасына коюлган.
Эркин экономикалык зоналары : «Инчхон» (информациялык технология, биологиялык технология, финансы-банк ишмердиги, туристтик бизнес, деңиз порттору менен эл аралык аэропотторду траспорт менен тейлөө), «Чежудо» (аты окшош аралда; туризмдин жана оюн-зооктун борбору, финансы-банк кызматы, кеме жүрүү), «Пусан» (эл аралык соода борбору, финансы-банк ишмердиги, туристтик бизнес, кеме куруу ишканалары), «Кваньян» .
Стратегиялык маанилүү өнөр-жай тармактарынын өнүгүүсүн тездетүү жана атаандаштыкка жөндөмдүүлүгүн көтөрүү үчүн 2002-жылдан 3 типтеги индустрия комплекстери уюшулууда.
Улуттук индустрия комплексине караган ишканалар негизинен электроника өнөр-жайынын татаал технологиялык буюмдарын (жарым өткөргүч, суюк кристаллдык дисплей, мобилдик телефону, оптикалык приборлор ж. б.) чыгарууга адистешкен.
Өндүрүлгөн электр энергиясынын 60,0%и ЖЭСке, 33,6%и АЭСке, 1,2%и ГЭСке, 5,2%и энергиянын альтернативалуу булактарына (күн, шамал, геотерм. энергиялары, ошондой эле биоотун, өнөр-жай жана тиричилик калдыктары) таандык.
20 АЭС иштейт; жалпы кубаттуулугу 9400 мВт болгон дагы 8 атомдук энергия блогу курулууда ; Корей жарым аралынын түштүк учунда Күн энергиясын пайдаланган дүйнөдөгү ири курулмалардын бири иштейт .
Корей согушунун бүтүшү менен АКШ жана Корей Республикасы өз ара коопсуздукту камсыз кылуу , ядролук энергияны тынчтык максаттарга колдонуу жөнүндө келишимдерге кол коюшуп, АКШ аскерлери Кореянын аймагында туруктуу негизде калышкан.
июнда парламент Конституцияга оңдоолорду киргизип, президенттин бийлиги чектелген (мындан ары президент эки палатадан турган парламент тарабынан шайланууга милдеттүү), солчул, жумушчу партиялар жана уюмдардын ишмердиктерине тыюу салуулар алып салынган.
Өлкөнү башкаруу Мамлекетти кайра куруунун жогорку кеңешине өтүп, өлкөгө согуштук абал киргизилип, парламент, саясий партиялар жана коомдук уюмдар таркатылып, революциялык соттор түзүлгөн.
4-июлда Корей Республикасы жана КЭДРдин өкүлдөрү улуттук консолидациянын негизинде эки өлкөнү тынчтык жол менен бириктирүүнү ишке ашыруу жөнүндө Биргелешкен билдирүүгө кол коюшкан.
Корей Республикасынын түштүк бөлүгүндө табигый гавандар бар, алардын жээги тайыз, суу киргенде 10 мге чейин көтөрүлүп, ташкын-тартылуу ылдамдыгы тез болгондуктан, кемелердин кирүүсүн татаалдатат.
Түздүктөр өлкөнүн аймагынын 1/3 бөлүгүн ээлейт; алар негизинен Кореянын батыш бөлүгүндөгү ири дарыялардын төмөнкү агымдарында, деңиз жээктеринде жайгашып, калк жыш отурукташкан жана өтө өздөштүрүлгөн.
1990-жылдардан баштап, Кореяда иштөө үчүн келгендердин саны өсүүдө; ири шаарларда, айрыкча Сеулда дүйнөнүн көптөгөн өлкөлөрүнөн келген жогорку квалификациялуу адистер иштөөдө.
Экономикасында иштегендердин жалпы саны 24,2 млн; анын 75,2%и тейлөө чөйрөсүндө, 17,3%и иштеп чыгуучу өнөр-жайында жана курулушта, 7,5%и казып алуу өнөр-жайында, айыл жана токой чарбаларында, балык уулоодо эмгектенет.
Эң ири деңиз портторунун жүк айлануусу: Пусан (243 млн т; ошондой эле Япония менен Кореянын ортосундагы жүк ташуунун негизги бөлүгүн тейлейт), Кваньян , Ульсан , Инчхон , Пхохан .
Анын маанилүү тармактары: кредит-финансы жана камсыздандыруу иштери, дүң жана чекене соода, коомдук тамактануу, мейманкана бизнеси жана тиричилик жактан тейлөө, кыймылсыз мүлк операциясы, транспорт жана байланыш, административдик тейлөө, билим берүү, саламаттыкты сактоо ж. б.